Cristian Tabără a Duna Televíziót az OTV-hez hasonlítja

A Duna Televízió remek példa a szakmaiatlanságra. Ezt nem azért mondom ezt, mert Erdélyi témákat dolgoz fel. Egyszerűen arról van szó hogy a kép minősége és megkomponáltsága, a vágás, a hang, bizonyos témák megragadása teljesen elszállt módon történik. A Duna Televízió profizmus hiánya összemérhetővé teszi az OTV-vel. Nincs lefektetett és betartott kép-standardjuk, nagyjából mindent elfogadnak, amit a beszállítóik szolgáltatnak. Zavaró kameramozgások, rossz hangminőség nem akadály. Ugyanakkor gyakori az obiektivitásra törekvés hiánya is, gyakran elfelejtik megkérdezni a másik felet. Ebből a szempontból nagyon jellemző, hogy a Duna Televízió hogyan mutatja be a csángók életét, amit csak és kizárólag mint szenvedéstörténet hajlandó megragadni - értékelte a Duna Televíziót Cristian Tabără a PRO TV szerkesztője és sztárműsorvezetője. 

A román televíziós személyiság bírálata csíkszeredai Sapientia mai Sajtónapi konferenciáján hangzott el. Tabără aki magyar nyelven is ért és beszél a romániai médiaviszonyokról tartott előadást, ennek keretében tett egy rövid Duna Televíziós-értékelést. 

Tabără szerint a romániai magyar sajtó ugyanúgy nem tudja befolyásolni a magyar politikusok tettetit, mint ahogy a román sajtó sem a román politikusokét. Úgy értékeli, hogy a nagy médiatrösztök "a deprofesszionalaizálás szintjéig alá vannak rendelve gazdasági és politikai érdekeknek". A romániai magyar kisebbség szerencsétlensége, hogy kevés hasznot húz abból, hogy miniszterelnökhelyettesi szinten képviseltetve van a román korámányban. Tabără szerint a romániai magyarok egy lépésre vannak attól, hogy a megosztottság következtében a miniszterelnök-helyettesi pozíció megszerzése után éles kontrasztban legközelebb a parlamentbe se jussanak be. Szerinte: a romániai magyar sajtó nem ismeri fel ennek veszélyét és nem vonja kérdőre a politikai megosztó kísérleteket. Tabără bírálta még a közszolgálati televíziót, mert versenyelőnye ellenére nem tudja a szükséges színvonalat produkálni és az Audiovizuális Tanácsot is, amely szerinte túl sok televíziós licencet ad ki mert számol a román piac reális méreteivel. (tudósítónktól)